**PÁLYÁZATI LEHETÖSÉG**

**Kárpát-medencei vezetők USA-i Tanulmányútja**

A Külföldi Magyar Cserkészszövetség pályázatot hirdet a Kárpát-medencei testvérszövetségek részére. Ez egy 2-3 hónapos nyári cserkészvezetői tevékenység, amelyben meg lehet ismerni a KMCSSZ munkáját, valamint vezetőképzésben részesülni, azaz részt venni.

**Cél** - négy Kárpát-medencei szövetségtől (Felvidék, Kárpátalja, Erdély, Vajdaság) egy-egy vezetőt kiküldjenek az USA-ba a nyár folyamán. A vezető széleskörű tapasztalatot szerezne - csapatszinten, szövetségi eseményeken, VK-n és ezenfelül látna Amerikából is valamit.

**Mettől meddig** - a vezető Clevelandba legkorábban június 14-én (de legkésőbben június 18-án) érkezne. A vezető visszaindulhatna legkorábban augusztus 14-én (de legkésőbben szeptember 4-én). Így VK után még maradhatna a clevelandi cserkésznapra is.

**Tervezet események** - clevelandi v. más csapattábor, iskolatábor, VK, clevelandi cserkésznap, közben, ha van idő, akkor lehetne látogatás Washingtonba, New York-ba vagy Chicagóba.

**Anyagiak** – oda-vissza repülőjegyet, ingyen táboroztatást, szállást és ellátást. Vízumköltségeket és balesetbiztosítást nem tudunk fedezni.

**Mit kérünk** - egy életleírást amelyben a vezető úgy a cserkész életéről mint a személyes tapasztalatairól röviden beszámol, hogy jobban ismerjük előre a vezetőt. Egy külön bekezdést arról, hogy miért érdekli az út, és hogy fogja majd a tanultakat otthon kamatozni. Csapatparancsnok és Szövetségi ajánlást.

**VK-n való részvétel** - a küldő szövetséggel letárgyalva, hogy a vezető milyen tagozaton és milyen kapacitásban venne reszt. A KMCSSZ nyitott st-i, kcs. st-i, v. cst-i jelöltet fogadni. Ugyanakkor a vezető részt vehetne mint kiképző őv-n, kcs. őv-n, cs. mintán, kcs. mintán v. Dobón. Szükséges legalább segédtiszti képesítés mindegyik kiképzői beosztásra. Segédtisztin mint kiképző csak akkor lehet a pályázó ha már van cst.-i végzettsége.

**Jelölt kiválasztási folyamat** – ezzel a levéllel meghirdetjük a négy szövetségnek, ők meghirdetik (vagy kiválasztanak valakit) és a vezető információit velünk közlik. Ezután az ösztöndíj-koordinátor (Pigniczky Eszter, VKVT) a részleteket kidolgozza és megvalósítja.

**Határidők** - jelölt infója hozzánk/január 31-ig, vízumok, repülőjegyek, biztosítás stb./április 1.

**Minimum feltételek** – Betöltött 18. életév, minimum őrsvezetői képesítés, csapatparancsnoki ajánlás, szövetségi ajánlás, cserkészmúlt, rugalmasság.

**Vízumok** - a Vajdaságiaknak, Erdélyieknek és Kárpátaljaiaknak (ha nincs magyar útlevelük) kell vízum az USA-ba. A Felvidékieknek nem kell.

**Kérdések, kapcsolattartás** – Pigniczky Eszter, VK VT (vezetokepzes@kmcssz.org) és Lendvai-Lintner Imre (lendvaimre@aol.com)

**Nota bene** – Csak a fent említett Szövetségektől fogadunk el pályázatot. Külön magánszemélyekkel nem tárgyalunk.